অ্যাডোবি ফটোশপ - Wikipedia

# অ্যাডোবি ফটোশপ

### উইকিপিডিয়া, মুক্ত বিশ্বকোষ থেকে

অ্যাডোবি ফটোশপ(Adobe Photoshop) একটি গ্রাফিক্স সম্পাদনাকারী সফটওয়্যার । সাধারন ভাবে সফটওয়্যারটিকে শুধুমাত্র ফটোশপ নামেই ডাকা হয় । এই সফটওয়্যারটি তৈরি করেছে অ্যাডোবি সিস্টেমস । অ্যাডোবির সবথেকে জনপ্রিয় সফটওয়্যার এটি । বর্তমানে এই সফটওয়্যারটি ম্যাক ওএস এবং উইনডোস অপারেটিং সিস্টেমের জন্য পাওয়া যায় । এই সফটওয়্যারটির নবম সংস্করণ (ফটোশপ সিএস ২) প্রকাশিত হয়েছে ।

টমাস নল (Thomas Knoll) এবং জন নল (John Knoll) নামের দুই ভাই ১৯৮৭ সালে ফটোশপ তৈরির কাজ আরম্ভ করেন ।

## [সম্পাদনা করুন] বৈশিষ্ট্য

প্রাথমিক ভাবে ফটোশপ তৈরি হয়েছিল কেবলমাত্র ছাপার কাজে ব্যবহার করা হবে এমন ছবি সম্পাদনা করার জন্য । কিন্তু ইন্টারনেট বিস্তারের সাথে সাথে ফটোশপ ব্যাপকভাবে ইন্টারনেটের ছবি সম্পাদনা করার কাজে ব্যবহৃত হচ্ছে । ফটোশপের একটি সহকারী সফটওয়্যার অ্যাডোবি ইমেজরেডি দেওয়া হয়েছে যাতে ইন্টারনেট সম্পর্কিত আরও কিছু গুরুত্বপূর্ণ সুবিধা আছে ।

ফটোশপের ছবি আঁকার তুলিগুলি এত উঁচুদরের যে বহু শিল্পী ডিজিটাল পেনের ( একরকম পেন যার সাহায্যে কমপিউটারে স্ক্রীনে সরাসরি ছবি আঁকা সম্ভব, একে ওয়াকম ট্যাবলেটও বলে ) সাহায্যে ফটোশপে ছবি আঁকেন ।

ফটোশপের সঙ্গে অন্যান্য অ্যাডোবি সফটওয়্যার গুলির খুবই শক্তিশালী সম্পর্ক রয়েছে । ফটোশপের সাধারন ফরম্যাট পিএসডি কোন অসুবিধা ছাড়াই অ্যাডোবি ইলস্ট্রেটর, অ্যাডোবি প্রিমিয়ার, অ্যাডোবি আফটার এফেক্ট এবং অ্যাডোবি এনকোর ডিভিডিতে নেওয়া যায় । বর্তমানে অ্যাডোবি সিস্টেমস ফ্ল্যাশ এবং ড্রীমউইভারের মত অপর দুই প্রবল জনপ্রিয় সফটওয়্যারের মালিক ম্যাক্রোমিডিয়াকে কিনে নেবার পরে ধারনা করা হচ্ছে যে ম্যাক্রমিডিয়ার বিভিন্ন জনপ্রিয় সফটওয়্যারগুলির সাথে ফটোশপের সম্পর্ক আরো মজবুত হবে ।

ফটোশপের নতুন সংস্করন ফটোশপ সিএস ২ তে ‘অ্যাডোবি ক্যামেরা র’ বলে একটি প্লাগ ইন দেওয়া হয়েছে । যার মাধ্যমে বিভিন্ন ডিজিটাল ক্যামেরার র (Raw) ফাইল ফরম্যাট সহজেই ফটোশপে নেওয়া যাবে ।

## [সম্পাদনা করুন] প্রতিযোগিতা

ফটোশপ অত্যন্ত সফল হলেও এরও বেশ কিছু প্রতিদ্বন্দ্বী আছে । যাদের দাম ফটোশপের থেকে বেশ কম । যেমন ম্যাক্রোমিডিয়া ফায়ারওয়ার্কস, কোরেল ফটো পেন্ট, কোরেল পেন্ট শপ প্রো এবং আলায়েড (Ulead) ফটো ইমপ্যাক্ট । বহু শিল্পী ছবি আঁকার ক্ষেত্রে ফটোশপের থেকে কোরেল পেন্টার পছন্দ করেন বেশী । এছাড়া রয়েছে বেশ কিছু ওপেন সোর্স এবং বিনামূল্যের সফটওয়্যার । এইসব সফটওয়্যারের সঙ্গে লড়াই করবার জন্য অ্যাডোবি বাজারের ছেড়েছে ফটোশপ এলিমেন্টস নামের একটি সফটওয়্যার যেটিতে কিছু বৈশিষ্ট্য কম থাকলেও দামে অনেক সস্তা ।

'http://bn.wikipedia.org../../../%E0%A6%85/%E0%A7%8D/%E0%A6%AF/%E0%A6%85%E0%A7%8D%E0%A6%AF%E0%A6%BE%E0%A6%A1%E0%A7%8B%E0%A6%AC%E0%A6%BF_%E0%A6%AB%E0%A6%9F%E0%A7%8B%E0%A6%B6%E0%A6%AA.html' থেকে আনীত

Category: কম্পিউটার সফটওয়্যার

##### Views

- নিবন্ধ
- আলোচনা
- বর্তমান সংশোধন

##### অনুসন্ধান

##### অন্যান্য ভাষা

- العربية
- Bosanski
- Česky
- Dansk
- Deutsch
- English
- Español
- Suomi
- Français
- עברית
- Magyar
- Bahasa Indonesia
- Italiano
- 日本語
- 한국어
- Nederlands
- Norsk (bokmål)
- Polski
- Português
- Română
- Русский
- Simple English
- Slovenščina
- Shqip
- Српски / Srpski
- Svenska
- ไทย
- Türkçe
- Tiếng Việt
- 中文